stanford-oval/wikipedia huggingface dataset:
คริสตัล (ศูนย์การค้า)
ศูนย์การค้าในเครือ > เดอะคริสตัล เอกมัย-รามอินทรา

เดอะคริสตัล เอกมัย-รามอินทรา (อังกฤษ: The Crystal Ekamai-Ramindra)  (เปิดเมื่อปี พ.ศ. 2551) เป็นศูนย์การค้าแห่งแรกของบริษัทฯ ตั้งอยู่ริมถนนประดิษฐ์มนูธรรม และทางพิเศษฉลองรัช (เอกมัย-รามอินทรา-วงแหวนตะวันออก) ในพื้นที่แขวงลาดพร้าว เขตลาดพร้าว กรุงเทพมหานคร ประกอบด้วยอาคารค้าปลีกสามอาคาร ได้แก่ วีนัส วิกตอเรีย และเวอร์รันดา รวมถึงอาคารจอดรถอีกหนึ่งอาคาร โดยในบริเวณศูนย์การค้ามีพื้นที่สำคัญดังนี้
ร้านค้าในกลุ่มเซ็นทรัล
ท็อปส์ ฟู้ด ฮอลล์ สาขาแรกนอกศูนย์การค้าและห้างสรรพสินค้าในกลุ่มเซ็นทรัล (เดิมชื่อท็อปส์ มาร์เก็ต)
บีทูเอส
สถานออกกำลังกายฟิตเนส เฟิร์สท์
คริสตัล บูทีค สโตร์
คริสตัล บิวตี สโตร์
คริสตัล เมซง
ศูนย์อาหารครัวคุณต๋อย เพลส
โรงภาพยนตร์เอสเอฟเอ็กซ์ ซีเนม่า จำนวน 8 โรงภาพยนตร์ (เปิดเมื่อวันที่ 29 มกราคม พ.ศ. 2559)
ศูนย์การค้าในเครือ > คริสตัล ดีไซน์ เซ็นเตอร์

คริสตัล ดีไซน์ เซ็นเตอร์ (อังกฤษ: Crystal Design Center)  หรือ ซีดีซี (อังกฤษ: CDC) (เปิดเมื่อปี พ.ศ. 2552) เป็นศูนย์การค้าแห่งที่สองของบริษัทฯ ตั้งอยู่ริมถนนประดิษฐ์มนูธรรม และทางพิเศษฉลองรัช (เอกมัย-รามอินทรา-วงแหวนตะวันออก) เยื้องเดอะคริสตัล วีรันดา และตรงข้ามกับเซ็นทรัล อีสต์วิลล์ แขวงคลองจั่น เขตบางกะปิ กรุงเทพมหานคร โดยร้านค้าในศูนย์การค้านี้เน้นอุปกรณ์เครืองเรือนและของตกแต่งบ้าน โดยมีพื้นที่สำคัญดังนี้
แม็กซ์แวลู ซูเปอร์มาร์เก็ต เป็นสาขาที่ 2 ต่อจากเดอะวอล์ค เกษตร-นวมินทร์
เอสบี ดีไซน์ สแควร์
โมเดอร์นฟอร์ม
เอสซีจี เอ็กซ์พีเรียนซ์
สตาร์มาร์ค
คริสตัล เมซง
ซีดีซี บอลรูม
ศูนย์การค้าในเครือ > เดอะ คริสตัล ชัยพฤกษ์

เดอะ คริสตัล ชัยพฤกษ์ (The Crystal Chaiyapruek) (เปิดเมื่อวันที่ 23 พฤษภาคม พ.ศ. 2557) เป็นศูนย์การค้าแห่งที่สามของบริษัทฯ โดยความร่วมมือกับบริษัท ปตท. จำกัด (มหาชน) ตั้งอยู่ริมถนนชัยพฤกษ์ ในพื้นที่ตำบลคลองพระอุดม อำเภอปากเกร็ด จังหวัดนนทบุรี โดยมีพื้นที่สำคัญดังนี้
ท็อปส์ (เดิมชื่อจิฟฟี่ พลัส ซูเปอร์มาร์เก็ต)
ปตท. สเตชัน ชัยพฤกษ์
จิฟฟี่
คาเฟ่ อเมซอน
ฟิต ออโต้ (Fit Auto)
อีวี สเตชัน พลัซ (EV Station PluZ)
สถานออกกำลังกายเดอะฟิตเนส โซไซตี้
ศูนย์การค้าในเครือ > เดอะ คริสตัล เอสบี ราชพฤกษ์

เดอะ คริสตัล เอสบี ราชพฤกษ์ (อังกฤษ: The Crystal SB Ratchapruek) (เปิดเมื่อวันที่ 1 ธันวาคม พ.ศ. 2557) เป็นศูนย์การค้าแห่งที่สี่ของบริษัท โดยความร่วมมือกับ เอส.บี. เฟอร์นิเจอร์ ตั้งอยู่ริมถนนราชพฤกษ์ ในพื้นที่ตำบลมหาสวัสดิ์ อำเภอบางกรวย จังหวัดนนทบุรี โดยมีพื้นที่สำคัญดังนี้
กูร์เมต์ มาร์เก็ต
เอสบี ดีไซน์ สแควร์
สถานออกกำลังกายฟิตเนส เฟิร์สท์
โรงภาพยนตร์เอสเอฟ ซีเนม่า จำนวน 8 โรงภาพยนตร์ โดยมีร้านกาแฟซีเนคาเฟ่ เอ็กซ์เพรสตั้งอยู่ในพื้นที่เดียวกัน
ศูนย์การค้าในเครือ > พื้นที่จัดสรรในอดีต

ท็อปส์ มาร์เก็ต สาขาคริสตัล พาร์ค รามอินทรา ได้ปรับปรุงและเปลี่ยนชื่อเป็น เซ็นทรัล ฟู้ด ฮอลล์ (ท็อปส์ ฟู้ด ฮอลล์ ในปัจจุบัน) สาขาคริสตัล วีรันดา
จิฟฟี่ พลัส ซูเปอร์มาร์เก็ต สาขาคริสตัล พีทีที ชัยพฤกษ์ ได้ปรับปรุงและเปลี่ยนชื่อเป็น ท็อปส์ มาร์เก็ต (ท็อปส์ ในปัจจุบัน)
เพาเวอร์บาย สาขาคริสตัล ดีไซน์ เซ็นเตอร์ ได้ย้ายไปยังเพาเวอร์บาย สาขาเซ็นทรัล อีสต์วิลล์
เพาเวอร์มอลล์ สาขาคริสตัล เอสบี ราชพฤกษ์ ได้ย้ายไปยังเพาเวอร์มอลล์ สาขาเดอะมอลล์ ไลฟ์สโตร์ บางแค
บีทูเอส สาขาคริสตัล เอสบี ราชพฤกษ์ ได้ย้ายไปยังบีทูเอส สาขาเดอะวอล์ค ราชพฤกษ์ และสาขาเซ็นทรัล เวสต์วิลล์
แหล่งข้อมูลอื่น

เว็บไซต์บริษัท เค.อี. แลนด์ จำกัด เก็บถาวร 2016-01-10 ที่ เวย์แบ็กแมชชีน
เดอะคริสตัล พาร์ค ช้อปปิ้ง มอลล์ เก็บถาวร 2015-12-09 ที่ เวย์แบ็กแมชชีน
| ด ค กศูนย์การค้าและห้างสรรพสินค้าขนาดใหญ่ หรือมีสาขาทั่วประเทศไทย |
| --- | --- | --- |
| ศูนย์การค้า |  กลุ่มเซ็นทรัล  เซ็นทรัลพัฒนา เซ็นทรัล เอ็มบาสซี  สยามฟิวเจอร์ ดีเวลอปเมนท์ เมกาซิตี้ บางนา  กลุ่มเดอะมอลล์  สยามพิวรรธน์  เอ็มบีเคเซ็นเตอร์  ซีคอนสแควร์  ซีคอนบางแค  ฟิวเจอร์พาร์ค รังสิต  พาราไดซ์ พาร์ค  ฟอร์จูนทาวน์  เครือดุสิตธานี  กลุ่มเอราวัณ  กลุ่มไทยเจริญคอร์ปอเรชั่น พันธุ์ทิพย์พลาซ่า  เกทเวย์ เอกมัย  เกทเวย์ แอท บางซื่อ  เอเชียทีค เดอะ ริเวอร์ฟรอนท์ เดสติเนชั่น  เวิ้งนครเกษม  สามย่านมิตรทาวน์  วัน แบงค็อก  เดอะคริสตัล  กลุ่มสยามรีเทล ดีเวลล็อปเม้นท์ แฟชั่นไอส์แลนด์/เดอะพรอมานาด  เทอร์มินอล 21 อโศก  โคราช  พัทยา  พระราม 3  ไลฟ์เซ็นเตอร์  กลุ่มทวีกิจ  ไอคอนสยาม ไอซีเอส  ซีพีเอฟซี ทรู ดิจิทัล พาร์ค ไลฟ์  ไลฟ์ เอ็กซ์เพรส  เซียร์ รังสิต  บลูพอร์ต  เดอะ มาร์เก็ต แบงค็อก  เมก้า พลาซ่า  ยูเนี่ยน มอลล์  |  |
| ห้างสรรพสินค้า |  เซ็นทรัล โรบินสัน  เดอะมอลล์  สยามทาคาชิมาย่า  |  |
| โรงภาพยนตร์ |  เอสเอฟ ซีเนม่า  เมเจอร์ ซีนีเพล็กซ์  |  |
| ไฮเปอร์/ซูเปอร์มาร์เก็ต |  ซีพี แอ็กซ์ตร้า แม็คโคร  โลตัส  ซีพี เฟรช  บิ๊กซี  ท็อปส์ โก!  โก! โฮลเซลล์  แม็กซ์แวลู  กูร์เมต์ มาร์เก็ต  ฟู้ดแลนด์  วิลล่า มาร์เก็ท  ยูเอฟเอ็ม ฟูจิ ซูเปอร์  ดอง ดอง ดองกิ  อิเซตันมิตซูโคชิโฮลดิ้ง มิตซูโคชิ  |  |
| ในอดีต |  ไดมารู ไทยไดมารู  นิวเวิลด์  แพรงตอง  คาร์ฟูร์  โอชอง  สยามจัสโก้  เมอร์รีคิงส์  เยาฮัน  โซโก้  เซน  อิเซตันมิตซูโคชิโฮลดิ้ง อิเซตัน  โตคิว  เทสโก้  ฟู้ดไลอัน  กาดสวนแก้ว  พรอมเมนาดา  |  |
 รายชื่อห้างสรรพสินค้า  รายชื่อศูนย์การค้า
ประเทศมาเลเซียในเวิลด์เกมส์

| ประเทศมาเลเซีย ในเวิลด์เกมส์ |
| --- | --- |

รหัสประเทศ: MAS
เหรียญ อันดับ 51:  ทอง 4 เงิน 2 ทองแดง 6 รวม 12 
การเข้าร่วมแข่งขันเวิลด์เกมส์ (ภาพรวม)
1981 1985 1989 1993 1997 2001 2005 2009 2013 2017 2022
ประเทศมาเลเซีย เข้าร่วมการแข่งขันเวิลด์เกมส์ตั้งแต่เวิลด์เกมส์ 1981
สรุปเหรียญรางวัล

ดูเพิ่ม: เวิลด์เกมส์ และ สรุปเหรียญรางวัลเวิลด์เกมส์ตลอดกาล
| การแข่งขัน | ทอง | เงิน | ทองแดง | รวม | อันดับ |
| --- | --- | --- | --- | --- | --- |
|  ซานตาคลารา 1981 | 0 | 0 | 0 | 0 | - |
|  ลอนดอน 1985 | 0 | 0 | 0 | 0 | - |
|  คาร์ลสรูเออ 1989 | 0 | 0 | 0 | 0 | - |
|  เฮก 1993 | 0 | 1 | 0 | 1 | 42 |
|  ลาห์ติ 1997 | 1 | 0 | 0 | 1 | 37 |
|  อาคิตะ 2001 | 0 | 0 | 0 | 0 | - |
|  ดุยส์บูร์ก 2005 | 1 | 1 | 0 | 2 | 34 |
|  เกาสง 2009 | 1 | 0 | 3 | 4 | 30 |
|  กาลี 2013 | 1 | 0 | 0 | 1 | 37 |
|  วรอตสวาฟ 2017 | 0 | 0 | 1 | 1 | 57 |
|  เบอร์มิงแฮม 2022 | 0 | 0 | 2 | 2 | 69 |
| รวม | 4 | 2 | 6 | 12 | 51 |
เหรียญรางวัลตามกีฬา

| กีฬา | ทอง | เงิน | ทองแดง | รวม |
| --- | --- | --- | --- | --- |
|  สควอช | 3 | 0 | 2 | 5 |
|  โบว์ลิ่ง | 1 | 2 | 3 | 6 |
|  สกีน้ำ | 0 | 0 | 1 | 1 |
| รวม (3 กีฬา) | 4 | 2 | 6 | 12 |
อำเภอกระทุ่มแบน

| อำเภอกระทุ่มแบน |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Krathum Baen
คำขวัญ: ท่าจีนไหลผ่าน โรงงานมากมี ของดีเบญจรงค์ ดงกล้วยไม้งาม
แผนที่จังหวัดสมุทรสาคร เน้นอำเภอกระทุ่มแบน
พิกัด: 13°39′24″N 100°16′6″E﻿ / ﻿13.65667°N 100.26833°E﻿ / 13.65667; 100.26833
ประเทศ:  ไทย
จังหวัด: สมุทรสาคร
พื้นที่
 • ทั้งหมด: 135.276 ตร.กม. (52.230 ตร.ไมล์)
ประชากร (2564)
 • ทั้งหมด: 182,112 คน
 • ความหนาแน่น: 1,346.23 คน/ตร.กม. (3,486.7 คน/ตร.ไมล์)
รหัสไปรษณีย์ : 74110, 74130 (เฉพาะตำบลอ้อมน้อย)
รหัสภูมิศาสตร์: 7402
ที่ตั้งที่ว่าการ: ที่ว่าการอำเภอกระทุ่มแบน  ถนนเจริญสวัสดิ์ ตำบลตลาดกระทุ่มแบน อำเภอกระทุ่มแบน จังหวัดสมุทรสาคร รหัสไปรษณีย์ 74110
 ส่วนหนึ่งของสารานุกรมประเทศไทย
กระทุ่มแบน เป็นหนึ่งในสามอำเภอในจังหวัดสมุทรสาคร เป็นที่ตั้งของเทศบาลนครอ้อมน้อยและเป็นอำเภอปริมณฑลของกรุงเทพมหานคร
ที่ตั้งและอาณาเขต

อำเภอกระทุ่มแบนมีอาณาเขตติดต่อกับเขตการปกครองข้างเคียง เรียงตามเข็มนาฬิกา ดังนี้
ทิศเหนือ ติดต่อกับอำเภอสามพราน (จังหวัดนครปฐม)
ทิศตะวันออก ติดต่อกับเขตหนองแขมและเขตบางบอน (กรุงเทพมหานคร)
ทิศใต้ ติดต่อกับอำเภอเมืองสมุทรสาคร
ทิศตะวันตก ติดต่อกับอำเภอบ้านแพ้ว
ประวัติศาสตร์

อำเภอกระทุ่มแบนตั้งอยู่ริมคลองภาษีเจริญ ตามประวัติศาสตร์อำเภอกระทุ่มแบนได้จัดตั้งขึ้นตามพระราชบัญญัติลักษณะปกครองหัวเมือง ร.ศ. 116 ตรงกับปี พ.ศ. 2440 ประกอบด้วยตำบลต่าง ๆ รวม 7 ตำบล ดังนี้
ตำบลตลาดกระทุ่มแบน
ตำบลปลายคลองกระทุ่มแบน (ปัจจุบันเรียกว่าตำบลแคราย)
ตำบลคลองกระทุ่ม (ปัจจุบันเรียกว่าตำบลคลองมะเดื่อ)
ตำบลดอนไก่ดี
ตำบลท่าเสา
ตำบลหนองแขม (ปัจจุบันเรียกว่าตำบลสวนหลวง)
ตำบลดำเนินสะดวก (ปัจจุบันนี้ขึ้นกับอำเภอบ้านแพ้ว และ เรียกว่าตำบลสวนส้ม)
ทั้ง 7 ตำบล ได้จัดตั้งขึ้นเป็นอำเภอกระทุ่มแบนขึ้นตรงต่อเมืองสมุทรสาคร ซึ่งต่อมาในปี พ.ศ. 2445 พระบาทสมเด็จพระมงกุฎเกล้าเจ้าอยู่หัวได้โปรดเกล้าโปรดกระหม่อม ให้เปลี่ยนคำว่า "เมือง" เป็น "จังหวัด" ทั่วทุกแห่งในราชอาณาจักร ขึ้นตรงต่อมณฑลนครชัยศรี
ในปี พ.ศ. 2469 ทางราชการได้มีคำสั่งโอนตำบลดำเนินสะดวกไปขึ้นกับอำเภอบ้านแพ้ว ซึ่งตั้งขึ้นใหม่ในจังหวัดสมุทรสาคร และในปีเดียวกันนี้ได้มีคำสั่งโอนตำบลท่าไม้ ตำบลบางยาง ตำบลซูกั้ง (หนองนกไข่) ตำบลอ้อมน้อย รวม 4 ตำบล ซึ่งอยู่ในความปกครองของอำเภอสามพราน จังหวัดนครปฐม มาขึ้นกับอำเภอกระทุ่มแบน จังหวัดสมุทรสาคร
ในปี พ.ศ. 2483  ได้ยกฐานะพื้นที่ของตำบลกระทุ่มแบนหรือตำบลตลาดกระทุ่มแบนในปัจจุบันขึ้นเป็นเทศบาลตำบลกระทุ่มแบน
ในปี พ.ศ. 2486 สมัยพลโท หลวงพรหมโยธี ดำรงตำแหน่งรัฐมนตรีว่าการกระทรวงมหาดไทย จังหวัดสมุทรสาครได้ถูกยุบรวมกับจังหวัดธนบุรี ซึ่งมีผลให้อำเภอกระทุ่มแบนขึ้นกับจังหวัดธนบุรีไปด้วย ในระยะนั้นรัฐบาลมีนโยบายจัดตั้งปลัดตำบล จึงได้ยุบตำบลดังต่อไปนี้
ตำบลดอนไก่ดีกับตำบลท่าเสา เรียกว่าตำบลท่าเสา
ตำบลแครายกับตำบลสวนหลวง เรียกว่าตำบลสวนหลวง
ตำบลอื่น ๆ ยังคงสถานะเดิม
ในปี พ.ศ. 2489 ได้ประกาศยกฐานะจังหวัดสมุทรสาครขึ้นใหม่ ซึ่งอำเภอกระทุ่มแบนก็ได้กลับเข้ามาอยู่ในการปกครองของจังหวัดสมุทรสาครพร้อมทั้งได้มีการประกาศแยกตำบลที่รวมกันข้างต้นเป็นตำบลเหมือนเดิมที่เป็นอยู่ก่อน
ในปี พ.ศ. 2504  เปลี่ยนชื่อจากตำบลหนองแขม เป็น ตำบลสวนหลวง
ในปี พ.ศ. 2510 ได้ยกฐานะพื้นที่ของตำบลอ้อมน้อย  ขึ้นเป็น สุขาภิบาลอ้อมน้อย
ในวันที่ 26 กรกฎาคม พ.ศ. 2518 เกิดการนัดหยุดงานของกรรมกรหญิงโรงงานกระเบื้องเคลือบวัฒนาวินิลไทม์ อำเภอกระทุ่มแบน ฝ่ายนายจ้างใช้อันธพาลเข้าคุ้มครองโรงงาน เกิดการปะทะกับฝ่ายกรรมกร เป็นเหตุให้ น.ส.สำราญ คำกลั่น กรรมกรหญิงอายุ 15 ปี ถูกยิงเสียชีวิต ซึ่งนับเป็นครั้งแรกที่เกิดความรุนแรงถึงขั้นเสียชีวิตในการนัดหยุดงาน
ในปี พ.ศ. 2537 ได้ยกฐานะพื้นที่ของสุขาภิบาลอ้อมน้อย  ขึ้นเป็น เทศบาลตำบลอ้อมน้อย
ในปี พ.ศ. 2538  ได้ยกฐานะจากเทศบาลตำบลกระทุ่มแบน  เป็น  เทศบาลเมืองกระทุ่มแบน
ในปี พ.ศ. 2545  ได้ยกฐานะจากเทศบาลตำบลอ้อมน้อย  เป็น  เทศบาลเมืองอ้อมน้อย
เมื่อวันที่  18  มกราคม  2551   ได้ยกฐานะองค์การบริหารส่วนตำบลสวนหลวง เป็นเทศบาลตำบลสวนหลวง
เมื่อวันที่  11 พฤศจิกายน 2553  ได้ยกฐานะจาก เทศบาลเมืองอ้อมน้อย เป็น เทศบาลนครอ้อมน้อย
การแบ่งเขตการปกครอง > การปกครองส่วนภูมิภาค

อำเภอกระทุ่มแบนแบ่งเขตการปกครองออกเป็น 10 ตำบล 76 หมู่บ้าน ได้แก่
| ลำดับ | อักษรไทย | อักษรโรมัน | จำนวนประชากร (ธันวาคม 2565) | แผนที่ |
| --- | --- | --- | --- | --- |
| 1. | ตลาดกระทุ่มแบน | Talat Krathum Baen | 26,255 |   |
| 2. | อ้อมน้อย | Om Noi | 53,584 |   |
| 3. | ท่าไม้ | Tha Mai | 9,861 |   |
| 4. | สวนหลวง | Suan Luang | 36,766 |   |
| 5. | บางยาง | Bang Yang | 5,443 |   |
| 6. | คลองมะเดื่อ | Khlong Maduea | 22,115 |   |
| 7. | หนองนกไข่ | Nong Nok Khai | 3,821 |   |
| 8. | ดอนไก่ดี | Don Kai Di | 8,348 |   |
| 9. | แคราย | Khae Rai | 8,907 |   |
| 10. | ท่าเสา | Tha Sao | 7,809 |   |
การแบ่งเขตการปกครอง > การปกครองส่วนท้องถิ่น

ท้องที่อำเภอกระทุ่มแบนประกอบด้วยองค์การปกครองส่วนท้องถิ่น 10 แห่ง ได้แก่
เทศบาลนครอ้อมน้อย ครอบคลุมพื้นที่ตำบลอ้อมน้อยทั้งตำบล
เทศบาลเมืองกระทุ่มแบน ครอบคลุมพื้นที่ตำบลตลาดกระทุ่มแบนทั้งตำบล
เทศบาลเมืองคลองมะเดื่อ ครอบคลุมพื้นที่ตำบลคลองมะเดื่อทั้งตำบล
เทศบาลตำบลสวนหลวง ครอบคลุมพื้นที่ตำบลสวนหลวงทั้งตำบล
เทศบาลตำบลดอนไก่ดี ครอบคลุมพื้นที่ตำบลดอนไก่ดีทั้งตำบล
เทศบาลตำบลแคราย ครอบคลุมพื้นที่ตำบลแครายทั้งตำบล
องค์การบริหารส่วนตำบลท่าไม้  ครอบคลุมพื้นที่ตำบลท่าไม้ทั้งตำบล
องค์การบริหารส่วนตำบลบางยาง ครอบคลุมพื้นที่ตำบลบางยางทั้งตำบล
องค์การบริหารส่วนตำบลหนองนกไข่ ครอบคลุมพื้นที่ตำบลหนองนกไข่ทั้งตำบล
องค์การบริหารส่วนตำบลท่าเสา ครอบคลุมพื้นที่ตำบลท่าเสาทั้งตำบล
การคมนาคม > ถนน

ถนนสายสำคัญในอำเภอกระทุ่มแบน ได้แก่
ถนนเพชรเกษม
ถนนพุทธสาคร
ถนนพุทธมณฑลสาย 4
ถนนพุทธมณฑลสาย 5
ถนนสุคนธวิท
ถนนเจริญสวัสดิ์
ถนนเศรษฐกิจ
การคมนาคม > การขนส่ง

เส้นทางรถประจำทางในอำเภอกระทุ่มแบน ได้แก่
การคมนาคม > การขนส่ง > หมวด 1

สาย 80A หมู่บ้าน วปอ.11 - สวนหลวงพระราม 8 (ไทยสมายล์บัส)
สาย 81 พุทธมณฑลสาย 5 - ท่าราชวรดิฐ (ไทยสมายล์บัส)
สาย 84 วัดไร่ขิง - BTS กรุงธนบุรี (ไทยสมายล์บัส)
สาย 123 สวนสามพราน - ท่าราชวรดิฐ (สมาร์ทบัส)
สาย 163 ศาลายา - BTS สนามกีฬาแห่งชาติ (ไทยสมายล์บัส)
สาย 189 วัดบางยาง - สถานีรถไฟชุมทางตลิ่งชัน (ขสมก.)
สาย 539 อ้อมน้อย - อนุสาวรีย์ชัยสมรภูมิ (เอกชน)
สาย 547 หมู่บ้านเอื้ออาทรศาลายา - ถนนตก (สมาร์ทบัส
การคมนาคม > การขนส่ง > หมวด 3

สาย 382 (วงกลม) พุทธมณฑล​สาย ​5​ - พุทธ​มณฑล​สาย​ 4​ - วัด​เพลิน​เพชร​ (เดินรถเช้า-เย็น)
สาย 384 บิ๊กซี​อ้อม​ใหญ่​ - วัด​นคร​ชื่น​ชุ่ม​
สาย 402 นครปฐม​ - สมุทรสาคร​
สาย 498 แยก​อ้อ​มน้อย​ - สถานีรถไฟ​ศาลา​ยา​
สาย 725 แ​ย​กวัด​เทียน​ดัด​ - วัด​นคร​ชื่น​ชุ่ม​
สถานศึกษา > สังกัดเทศบาลนครอ้อมน้อย

โรงเรียนเทศบาลอ้อมน้อย
โรงเรียนอนุบาลเทศบาลอ้อมน้อย
วิทยาลัยอาชีวศึกษาเทศบาลอ้อมน้อย
สถานศึกษา > สังกัดเทศบาลเมืองกระทุ่มแบน

โรงเรียนเทศบาลวัดดอนไก่ดี (สังวรจันทสรราษฎรวิทยา)
โรงเรียนเทศบาลศรีบุณยานุสสรณ์
สถานศึกษา > สังกัดสำนักงานเขตพื้นที่การศึกษาประถมศึกษาสมุทรสาคร

| --- | --- |
 โรงเรียนวัดนางสาว  โรงเรียนบ้านปลายคลองน้อย  โรงเรียนวัดหนองนกไข่  โรงเรียนวัดท่ากระบือ  โรงเรียนวัดบางยาง  โรงเรียนบ้านท้องคุ้ง  โรงเรียนวัดอ่างทอง  โรงเรียนวัดอ้อมน้อย  โรงเรียนบ้านคลองแค:  โรงเรียนวัดศรีสำราญราษฎร์บำรุง  โรงเรียนบ้านสวนหลวง  โรงเรียนบ้านแคราย  โรงเรียนวัดสุวรรณรัตนาราม  โรงเรียนบ้านดอนไก่ดี  โรงเรียนวัดท่าเสา  โรงเรียนบ้านคลองกระทุ่มแบน  โรงเรียนวัดราษฎร์บำรุง  โรงเรียนวัดใหม่หนองพะอง
สถานศึกษา > สังกัดสำนักงานเขตพื้นที่การศึกษามัธยมศึกษา เขต 10

โรงเรียนกระทุ่มแบน "วิเศษสมุทคุณ"
โรงเรียนอ้อมน้อยโสภณชนูปถัมภ์
โรงเรียนกุศลวิทยา
สถานศึกษา > สำนักงานคณะกรรมการส่งเสริมการศึกษาเอกชน

โรงเรียนปัญจพรพิทยา
โรงเรียนอนุบาลบ้านทอฝัน
โรงเรียนอนุบาลยุวธัช
โรงเรียนประชินนุสรณ์
สถานศึกษา > สังกัดองค์การบริหารส่วนจังหวัดสมุทรสาคร

โรงเรียนบ้านปล่องเหลี่ยม
การจราจรซ้ายมือและขวามือ
ประวัติ

ในสมัยโบราณ กองทัพกรีก อียิปต์ และโรมันจัดวางแนวขบวนไว้ทางซ้ายมือ ใน ค.ศ. 1998 นักโบราณคดีค้นพบถนนทางคู่ที่ยังคงสภาพเดิมไว้ซึ่งนำทางสู่เหมืองหินสมัยโรมันใกล้สวินดันทางตอนใต้ของเกาะอังกฤษ ช่องของถนนทางด้านซ้าย (มองจากเส้นทางที่ออกจากเหมืองหิน) มีความลึกที่มากกว่าฝั่งขวาซึ่งน่าจะเป็นการจราจรซ้ายมืออย่างน้อยในสถานที่นี้ เนื่องจากเกวียนจะออกจากเหมืองหินด้วยการบรรทุกหินจำนวนมากก่อนจะเทออกในภายหลัง
การอ้างถึงการจราจรเป็นครั้งแรกเริ่มในกฎหมายอังกฤษซึ่งกำหนดให้ใช้การจราจรซ้ายมือใน ค.ศ. 1756 ซึ่งเกี่ยวข้องกับสะพานลอนดอน
นักประวัติศาสตร์บางคนเช่นซี. นอร์ทโคท พาร์กินสัน เชื่อว่านักเดินทางขี่ม้าหรือเดินเท้าในสมัยโบราณโดยทั่วไปจะชิดซ้ายเนื่องจากคนส่วนใหญ่ถนัดมือขวา ถ้าคนขี่ม้าสองคนจะเริ่มการต่อสู้แต่ละคนจะชิดไปทางซ้าย ใน ค.ศ. 1300 สมเด็จพระสันตะปาปาบอนิเฟซที่ 8กำหนดให้ผู้แสวงบุญเดินชิดซ้ายมือ
ในช่วงปลายคริสต์ทศวรรษที่ 1700 การจราจรในสหรัฐเป็นการจราจรขวามือซึ่งมาจากเกวียนบรรทุกสินค้าขนาดใหญ่ของคนขับรถบรรทุกซึ่งถูกพ่วงด้วยม้าจำนวนมาก เกวียนจะไม่มีที่นั่งคนขับทำให้คนขับรถ (โดยทั่วไปถนัดขวา) ใช้มือขวาถือแส้และนั่งอยู่บนหลังม้าทางซ้าย คนขับรถต้องการให้เกวียนคันอื่น ๆ เดินผ่านไปทางซ้ายเพื่อให้เขาสามารถมั่นใจได้ว่าจะมองเห็นล้อของเกวียนที่กำลังสวนมาได้ชัดเจน
ในฝรั่งเศส การจราจรทางเท้าแบบดั้งเดิมจะเดินชิดขวาขณะที่การจราจรของรถจะชิดซ้าย หลังจากการปฏิวัติฝรั่งเศสการจราจรทั้งหมดถูกกำหนดให้ชิดขวา  ตามด้วยสงครามนโปเลียนฝรั่งเศสได้กำหนดให้ใช้การจราจรขวามือในบางส่วนของยุโรป ในช่วงยุคอาณานิคมการจราจรขวามือถูกใช้โดยฝรั่งเศสในฝรั่งเศสใหม่ แอฟริกาตะวันตกของฝรั่งเศส มาเกร็บ อินโดจีนของฝรั่งเศส หมู่เกาะเวสต์อินดีส เฟรนช์เกียนา และเรอูนียง
ในขณะเดียวกันการจราจรซ้ายมือถูกใช้โดยอังกฤษในแอตแลนติกแคนาดา ออสเตรเลีย นิวซีแลนด์ รัฐในอารักขาแอฟริกาตะวันออก บริติชอินเดีย เซาเทิร์นโรดีเชีย และอาณานิคมเคป (ซิมบับเวและแอฟริกาใต้ในปัจจุบัน) บริติชมาลายา (มาเลเซีย บรูไน และสิงคโปร์ในปัจจุบัน) บริติชเกียนา และบริติชฮ่องกง การจราจรซ้ายมือยังถูกใช้โดยจักรวรรดิโปรตุเกสในมาเก๊าของโปรตุเกส อาณานิคมบราซิล ติมอร์ตะวันออก โมซัมบิกของโปรตุเกส และแองโกลา
กฎหมายแรกที่กำหนดให้การขับขี่ในประเทศสหรัฐชิดขวาเริ่มใน ค.ศ. 1792 และถูกใช้บนทางด่วนฟิลาเดลเฟียและแลงคาสเตอร์ รัฐนิวยอร์กใช้การจราจรขวามืออย่างเป็นทางการใน ค.ศ. 1804 รัฐนิวเจอร์ซีย์ใน ค.ศ. 1813 และรัฐแมสซาชูเซตส์ใน ค.ศ. 1821
การเปลี่ยน > ยุโรป

สหราชอาณาจักร - ขับรถชิดซ้าย ยกเว้นยิบรอลตาร์และบริติชอินเดียนโอเชียนเทร์ริทอรีที่ขับรถชิดขวา
ออสเตรีย-ฮังการี - เคยขับรถชิดซ้าย ได้เปลี่ยนเป็นขับรถชิดขวาหลังจักรวรรดิล่มสลาย
ออสเตรีย - เคยขับรถชิดซ้าย ได้เปลี่ยนเป็นขับรถชิดขวาหลังจักรวรรดิออสเตรีย-ฮังการีล่มสลาย
ฮังการี - เคยขับรถชิดซ้าย ได้เปลี่ยนเป็นขับรถชิดขวาหลังจักรวรรดิออสเตรีย-ฮังการีล่มสลาย
บอสเนียและเฮอร์เซโกวีนา - เคยขับรถชิดซ้าย ได้เปลี่ยนเป็นขับรถชิดขวาหลังจักรวรรดิออสเตรีย-ฮังการีล่มสลาย
สโลวีเนีย - เคยขับรถชิดซ้าย ได้เปลี่ยนเป็นขับรถชิดขวาหลังจักรวรรดิออสเตรีย-ฮังการีล่มสลาย
โครเอเชีย - เคยขับรถชิดซ้าย ได้เปลี่ยนเป็นขับรถชิดขวาหลังจักรวรรดิออสเตรีย-ฮังการีล่มสลาย
เชโกสโลวาเกีย - เคยขับรถชิดซ้าย ได้เปลี่ยนเป็นขับรถชิดขวาหลังจักรวรรดิออสเตรีย-ฮังการีล่มสลายและถูกนาซีเยอรมนียึด
เช็กเกีย - เคยขับรถชิดซ้าย ได้เปลี่ยนเป็นขับรถชิดขวาตามเชโกสโลวาเกีย
สโลวาเกีย - เคยขับรถชิดซ้าย ได้เปลี่ยนเป็นขับรถชิดขวาตามเชโกสโลวาเกีย
สวีเดน - เคยขับรถชิดซ้ายตั้งแต่ ค.ศ. 1734-1967 ได้เปลี่ยนเป็นขับรถชิดขวา
ฟินแลนด์ - เคยขับรถชิดซ้ายจนถึงปี ค.ศ. 1858 ได้เปลี่ยนเป็นขับรถชิดขวาหลังจากถูกปกครองโดยรัสเซีย
โปรตุเกส - เคยขับรถชิดซ้ายจนถึงปี ค.ศ. 1920 ได้เปลี่ยนเป็นขับรถชิดขวา
ไอซ์แลนด์ - เคยขับรถชิดซ้าย ได้เปลี่ยนขับรถชิดขวาในปี ค.ศ. 1968
เนเธอร์แลนด์ - เคยขับรถชิดซ้าย ได้เปลี่ยนขับรถชิดขวาในปี ค.ศ. 1906
ด่านนอร์เวย์-สวีเดนในปี ค.ศ. 1934
การเปลี่ยน > เอเชียและแปซิฟิก

ญี่ปุ่น - ขับรถชิดซ้าย ส่วนหมู่เกาะรีวกีวเคยขับรถชิดขวาหลังถูกสหรัฐปกครองแต่ก็เปลี่ยนมาขับรถชิดซ้ายหลังสหรัฐคืนดินแดนให้ญี่ปุ่น
จีน - ได้เปลี่ยนขับรถชิดขวาในปี ค.ศ. 1946 ไต้หวันได้เปลี่ยนเป็นขับรถชิดขวา ฮ่องกงและมาเก๊าขับรถชิดซ้าย
เกาหลีใต้ - เคยขับรถชิดซ้าย ได้เปลี่ยนขับรถชิดขวาในปี ค.ศ. 1945
เกาหลีเหนือ - เคยขับรถชิดซ้าย ได้เปลี่ยนขับรถชิดขวาในปี ค.ศ. 1945
พม่า - เคยขับรถชิดซ้าย ได้เปลี่ยนเป็นขับรถชิดขวาในปี ค.ศ. 1970
ซามัว - เคยขับรถชิดขวา ได้เปลี่ยนเป็นขับรถชิดซ้ายในปี ค.ศ. 2009
ฟิลิปปินส์ - เคยขับรถชิดซ้ายในช่วงญี่ปุ่นยึดครอง ได้เปลี่ยนเป็นขับรถชิดขวาในปี ค.ศ. 1946
อินโดนีเซีย - ขับรถชิดซ้ายมาตั้งแต่ต้น ได้เปลี่ยนเป็นขับรถชิดขวา และได้เปลี่ยนเป็นขับรถชิดซ้ายในปี ค.ศ. 1975
ติมอร์-เลสเต - ขับรถชิดซ้ายมาตั้งแต่ต้น ได้เปลี่ยนเป็นขับรถชิดขวาในปี ค.ศ. 1928 และได้เปลี่ยนเป็นขับรถชิดซ้ายในปี ค.ศ. 1976
อิสราเอล - เคยขับรถชิดซ้าย ได้เปลี่ยนเป็นขับรถชิดขวา
อิรัก - เคยขับรถชิดซ้าย ได้เปลี่ยนเป็นขับรถชิดขวา
คูเวต - เคยขับรถชิดซ้าย ได้เปลี่ยนเป็นขับรถชิดขวา
จอร์แดน - เคยขับรถชิดซ้าย ได้เปลี่ยนเป็นขับรถชิดขวา
บาห์เรน - เคยขับรถชิดซ้าย ได้เปลี่ยนเป็นขับรถชิดขวาในปี ค.ศ. 1967
กาตาร์ - เคยขับรถชิดซ้าย ได้เปลี่ยนเป็นขับรถชิดขวา
อัฟกานิสถาน - เคยขับรถชิดซ้าย ได้เปลี่ยนเป็นขับรถชิดขวาในทศวรรษ 1950
รถยนต์ต่างๆ เข้าออกเปลี่ยนการจราจรซ้าย-ขวาร่วมกัน
ญี่ปุ่นขับรถชิดซ้าย
เกาหลีใต้ขับรถชิดขวา
อินเดียขับรถชิดซ้าย
ออสเตรเลียขับรถชิดซ้าย
การเปลี่ยน > แอฟริกา

ป้ายวงเวียนสำหรับการจราจรด้านซ้าย
ป้ายวงเวียนสำหรับการจราจรด้านขวา
เซียร์ราลีโอน - เคยขับรถชิดซ้าย ได้เปลี่ยนเป็นขับรถชิดขวาในปี ค.ศ. 1971
ไนจีเรีย - เคยขับรถชิดซ้าย ได้เปลี่ยนเป็นขับรถชิดขวาในปี ค.ศ. 1972
กานา - เคยขับรถชิดซ้าย ได้เปลี่ยนเป็นขับรถชิดขวาในปี ค.ศ. 1974
แกมเบีย - เคยขับรถชิดซ้าย ได้เปลี่ยนเป็นขับรถชิดขวาในปี ค.ศ. 1965
ซูดาน - เคยขับรถชิดซ้าย ได้เปลี่ยนเป็นขับรถชิดขวาในปี ค.ศ. 1973
เซาท์ซูดาน - เคยขับรถชิดซ้าย ได้เปลี่ยนเป็นขับรถชิดขวาในปี ค.ศ. 1973
แองโกลา - เคยขับรถชิดซ้าย ได้เปลี่ยนเป็นขับรถชิดขวา
เอธิโอเปีย - เคยขับรถชิดซ้าย ได้เปลี่ยนเป็นขับรถชิดขวา
เอริเทรีย - เคยขับรถชิดซ้าย ได้เปลี่ยนเป็นขับรถชิดขวา
จิบูตี - เคยขับรถชิดซ้าย ได้เปลี่ยนเป็นขับรถชิดขวา
โซมาเลีย - เคยขับรถชิดซ้าย ได้เปลี่ยนเป็นขับรถชิดขวา
นามิเบีย - เคยขับรถชิดขวา ได้เปลี่ยนเป็นขับรถชิดซ้ายในปี ค.ศ. 1920
แทนซาเนีย - เคยขับรถชิดขวา ได้เปลี่ยนเป็นขับรถชิดซ้ายในปี ค.ศ. 1918
รวันดา - ขับรถชิดขวา ตั้งใจจะเปลี่ยนมาขับรถชิดซ้าย
บุรุนดี - ขับรถชิดขวา ตั้งใจจะเปลี่ยนมาขับรถชิดซ้าย
การเปลี่ยน > อเมริกาเหนือ

สหรัฐ - เคยขับรถชิดซ้าย ได้เปลี่ยนมาขับรถชิดขวา ยกเว้นหมู่เกาะเวอร์จินของสหรัฐที่ยังขับรถชิดซ้าย
แคนาดา - เคยขับรถชิดซ้าย ได้เปลี่ยนเป็นขับรถชิดขวาในทศวรรษ 1920
เบลีซ - เคยขับรถชิดซ้าย ได้เปลี่ยนเป็นขับรถชิดขวาในปี ค.ศ. 1961
การเปลี่ยน > อเมริกาใต้

บราซิล - เคยขับรถชิดซ้าย ได้เปลี่ยนเป็นขับรถชิดขวาในปี ค.ศ. 1928
อาร์เจนตินา - เคยขับรถชิดซ้าย ได้เปลี่ยนเป็นขับรถชิดขวา
อุรุกวัย - เคยขับรถชิดซ้ายตั้งแต่ ค.ศ. 1918-1945 ได้เปลี่ยนเป็นขับรถชิดขวา
การเปลี่ยนตามเขตแดน

ประเทศไทยคือประเทศที่มีพรมแดนติดกับประเทศที่ขับรถคนละด้าน คิดเป็นสัดส่วนมากที่สุดในโลก คือมีพรมแดนติดกับ พม่า ลาว กัมพูชา มาเลเซีย มีแค่มาเลเซียที่ขับรถด้านเดียวกับไทย ที่เหลือติดกับประเทศที่ขับรถคนละด้านกับไทยทั้งหมด
ฮ่องกงกับจีนแผ่นดินใหญ่เชื่อมและเปลี่ยนเส้นทางกันในปี ค.ศ. 2006
สะพานข้ามแม่น้ำตากุตุเป็นเขตแดนเปลี่ยนเส้นทางระหว่างกายอานากับบราซิล
สหราชอาณาจักรเชื่อมเส้นทางเข้ายุโรปแผ่นดินใหญ่ทางช่องแคบอังกฤษ โดยทางเชื่อมอุโมงค์ช่องแคบอังกฤษ
การจราจรทางราง

หลายรัฐในยุโรปมีการจราจรขวามือสำหรับถนน แต่มีการจราจรซ้ายมือสำหรับรถไฟ: เบลเยียม, อิตาลี, โมนาโก, โปรตุเกส, สโลวีเนีย, สวีเดน และสวิตเซอร์แลนด์ ส่วนฝรั่งเศสมีรจราจรซ้ายมือสำหรับรถไฟ ยกเว้นอัลซาซ-ลอร์แรนซึ่งเป็นดินแดนฝรั่งเศสตะวันออก ซึ่งเคยเป็นของเยอรมนีในประวัติศาสตร์ ส่วนสหราชอาณาจักรและไอร์แลนด์มีการจราจรซ้ายมือทั้งทางถนนและทางราง
ระเบียงภาพ

การจราจรขวามือในเยอรมนี
การจราจรซ้ายมือในสหราชอาณาจักร
ฮ่องกงขับรถชิดซ้าย
จีนแผ่นดินใหญ่ขับรถชิดขวา
ไทยขับรถชิดซ้าย
การจราจรซ้ายมือในเวียนนา ประเทศออสเตรีย ประมาณ ค.ศ. 1930
ยิบรอลตาร์ขับรถชิดขวาตั้งแต่ ค.ศ. 1929
ป้ายเตือนคนขับเพื่อให้ขับทางซ้ายในประเทศไอซ์แลนด์
ป้ายในประเทศอังกฤษตั้งอยู่ทางด้านขวาของถนนในเคนต์
จุดเปลี่ยนเส้นทางจราจรที่สะพานมิตรภาพไทย–ลาว แห่งที่ 1
ประวัติในอดีตของตำแหน่งมือในการจราจรของแต่ละประเทศใน ค.ศ. 1900
  ⇵ การจราจรขวามือ
  ⇅ การจราจรซ้ายมือ
แผนที่การจราจรซ้ายมือและขวามือในทวีปยุโรป
เปลี่ยนการจราจรจากชิดซ้ายเป็นชิดขวาในสต็อกโฮล์ม, สวีเดน ในวันที่ 3 กันยายน พ.ศ. 2510
แผนที่การจราจรซ้ายมือและขวามือในเอเชียตะวันออก
ป้ายเตือนนักท่องเที่ยวให้ขับรถอยู่ด้านซ้ายในประเทศออสเตรเลีย
เคนยาขับรถชิดซ้าย
ในแคนาดาใช้การจราจรทางซ้ายก่อนถึงช่วงปี ค.ศ. 1920 (ในภาพนี้ถ่ายขึ้นเมื่อปี ค.ศ. 1898 ที่เซนต์จอห์น, รัฐนิวบรันสวิก)
ประเทศโคลอมเบียขับรถชิดขวา
ป้ายสลับการจราจรซ้าย-ขวาในสะพานมิตรภาพไทย–ลาว
การจราจรทางรางซ้ายมือและขวามือทั่วโลก
รถไฟใช้รางด้านขวา  รถไฟใช้รางด้านซ้าย
พรรคอนาคตใหม่

| พรรคอนาคตใหม่  |
| --- | --- |

หัวหน้า: ธนาธร จึงรุ่งเรืองกิจ
เลขาธิการ: ปิยบุตร แสงกนกกุล
โฆษก: พรรณิการ์ วานิช
คำขวัญ: อนาคตใหม่คืออนาคตที่อำนาจสูงสุดเป็นของประชาชน   ไทย 2 เท่า: คนเท่าเทียมกัน ไทยเท่าทันโลก
ก่อตั้ง: 15 มีนาคม 2561 (2561-03-15)
ถูกยุบ: 21 กุมภาพันธ์ 2563 (1 ปี 11 เดือน 6 วัน)
ถัดไป: พรรคก้าวไกล คณะก้าวหน้า (สมาชิกที่โดนตัดสิทธิ์)
ที่ทำการ: 1768 ชั้น 5 อาคารไทยซัมมิททาวเวอร์ ถนนเพชรบุรีตัดใหม่ แขวงบางกะปิ เขตห้วยขวาง กรุงเทพมหานคร 10320
ฝ่ายเยาวชน: New Gen Network (NGN)
สมาชิกภาพ  (ปี 2563): ​51,283 คน
อุดมการณ์: พิพัฒนนิยม   ประชาธิปไตยสังคมนิยม
จุดยืน: ซ้ายกลาง
กลุ่มระดับสากล: Progressive Alliance (สมาชิกสังเกตการณ์ตั้งแต่ปี 2561)
สี:   สีส้ม
เว็บไซต์
futureforwardparty.org   (ปัจจุบันใช้การไม่ได้แล้ว)   en.futureforwardparty.org
การเมืองไทย   รายชื่อพรรคการเมือง การเลือกตั้ง
พรรคอนาคตใหม่ (อังกฤษ: Future Forward Party ย่อ: อนค.) เป็นอดีตพรรคการเมืองในประเทศไทย ก่อตั้งขึ้นเมื่อวันที่ 15 มีนาคม พ.ศ. 2561 โดยธนาธร จึงรุ่งเรืองกิจ และปิยบุตร แสงกนกกุล  และถูกศาลรัฐธรรมนูญสั่งยุบพรรคในวันที่ 21 กุมภาพันธ์ พ.ศ. 2563 และสมาชิกเดิมส่วนใหญ่ย้ายไปสังกัดพรรคก้าวไกล
ประวัติ

ธนาธร จึงรุ่งเรืองกิจ อดีตรองประธานบริหารบริษัทไทยซัมมิท และปิยบุตร แสงกนกกุล อดีตอาจารย์ประจำคณะนิติศาสตร์ มหาวิทยาลัยธรรมศาสตร์ พร้อมทั้งผู้ร่วมจดจัดตั้งอีก 24 คน ยื่นจดแจ้งชื่อจัดตั้งพรรคต่อคณะกรรมการการเลือกตั้งเมื่อวันที่ 15 มีนาคม พ.ศ. 2561 ในการประชุมใหญ่ของพรรคเมื่อวันที่ 27 พฤษภาคม พ.ศ. 2561 ธนาธรได้รับเลือกเป็นหัวหน้าพรรคคนแรก และปิยบุตรได้รับเลือกเป็นเลขาธิการพรรคคนแรก พรรคอนาคตใหม่ได้รับการรับรองจากคณะกรรมการการเลือกตั้งให้มีสถานะเป็นพรรคการเมืองอย่างเป็นทางการเมื่อวันที่ 3 ตุลาคม พ.ศ. 2561
บุคลากร > คณะกรรมการบริหารพรรค

คณะกรรมการบริหารพรรคอนาคตใหม่ชุดแรก มีจำนวนทั้งสิ้น 17 คน ประกอบด้วย
| 0 | 1 | 2 |
| --- | --- | --- |
   กรรมการบริหารพรรคอนาคตใหม่ Future Forward Party Executive Committee
หัวหน้าพรรค
|  |  ธนาธร จึงรุ่งเรืองกิจ |  |
รองหัวหน้าพรรค
| กุลธิดา รุ่งเรืองเกียรติ |  | ชำนาญ จันทร์เรือง |
| พลโท พงศกร รอดชมภู |  | รณวิต หล่อเลิศสุนทร |
เลขาธิการพรรค
|  |    ปิยบุตร แสงกนกกุล |  |
| เหรัญญิกพรรค | นายทะเบียนสมาชิกพรรค | โฆษกพรรค |
|  นิติพัฒน์ แต้มไพโรจน์ |  ไกลก้อง ไวทยการ |  พรรณิการ์ วานิช |
กรรมการบริหารพรรค
| เยาวลักษณ์ วงษ์ประภารัตน์   (สัดส่วนภาคเหนือ) | เจนวิทย์ ไกรสินธุ์   (สัดส่วนภาคใต้) | สุรชัย ศรีสารคาม   (สัดส่วนภาคกลาง) |
| ชัน ภักดีศรี   (สัดส่วนภาคตะวันออกเฉียงเหนือ) | สุนทร บุญยอด   (สัดส่วนเครือข่ายผู้ใช้แรงงาน) | วิภาพรรณ วงษ์สว่าง   (สัดส่วนคณะกรรมการเครือข่ายเยาวชนคนรุ่นใหม่)   (ลาออก) |
| จารุวรรณ ศรัณย์เกตุ   (สัดส่วนเลือกตั้งโดยตรงจากที่ประชุมใหญ่) |  | นิรามาน สุไลมาน   (สัดส่วนเลือกตั้งโดยตรงจากที่ประชุมใหญ่)   (ลาออก) |